На основу члана 11.став 5. Правилника општинског већа општине Кладово о средствима за подстицање програма или недостајућег дела средстава за финансирање програма од јавног интереса која рееализују цркве и верске заједнице у општини Кладово бр.08-1/2020-II од 26.02.2020.год., Општинско веће општине Кладово, на седници одржаној дана 24.08.2020.године, доноси

**ОДЛУКУ**

**О ДОДЕЛИ СРЕДСТАВА ЦРКВАМА И ВЕРСКИМ ЗАЈЕДНИЦАМА СА ТЕРИТОРИЈЕ ОПШТИНЕ КЛАДОВО ЗА СУФИНАНСИРАЊЕ ИЗ БУЏЕТА ОПШТИНЕ КЛАДОВО ЗА 2020.ГОДИНУ**

**I**

По спроведеном Јавном конкурсу за доделу средстава из буџета општине Кладово за 2020.годину црквама и верским заједницама са територије општине Кладово, бр. 08-1/2020-II, од 11.03.2020.године, сходно достављеном Записнику Комисије за спровођење конкурса за доделу средстава црквама и верским заједницама, од 16.05.2020.године и Записнику од 12.08.2020.године, додељују се средства црквама и верским заједницама са територије општине Кладово за суфинснсирање из буџета општине Кладово за 2020.годину, у укупном износу од 3.911.118,00 динара следећим носиоцима пројекта:

|  |  |  |  |
| --- | --- | --- | --- |
| **Ред.****број** | **Назив цркве и верске заједнице** | **Назив програма** | **Износ одобрених средстава** |
|  | Црквена општина Кладово | Радови на трему и опремање објекта Парохијског дома п+0 у Кладову | 1.488.889,00 динара |
|  | Црквена општина Подвршка | Столарки радови на објекту цркве Св.оца Николаја Мирликијског у Подвршкој | 511.111,00 динара |
|  | Црквена општина Ртково | Изградња помоћног објекта П+0 на КП.бр.306 КО Ртково | 200.000,00 динара |
|  | Црквена општина Брза Паланка | Текуће одржавање породичне стамбене зграде –Парохијског дома по+п+0 | 355.556,00 динара |
|  | Црквена општина Велика Врбица | Реконструкција крова објекта добро цркве „Св.Архангела Мијаила“ Велика Врбица | 355.556,00 динара |
|  | Црквена општина Нови Сип | Замена кровног покривача изнад олтарског дела храма Св.оца Николаја Мириклијског | 200.000,00 динара |
|  | Црквена општина Манастирица | Израда спољне фасаде на манастирској цркви | 511.111,00 динара |

**II**

На основу ове Одлуке, Председник општине Кладово закључиће уговоре о суфинансирању пројекта цркве или верске заједнице са носиоцима пројекта из тачке I ове Одлуке.

**III**

 Носиоцима пројекта из тачке I ове Одлуке, средства за реализацију пројекта исплаћиваће се у складу са динамиком прилива средстава у буџет општине Кладово за 2020.годину.

**IV**

Носилац пројекта коме су додељена средства дужан је да Комисији достави наративни и финансијски извештај о реализацији пројекта након завршетка реализације пројекта до краја текуће године, односно најкасније до 31.12.2020.године.

 Носиоцу пројекта коме су додељена средства, а који не достави извештај у прописаном року, или уколико ненаменски користи одобрена средства неће бити додељена средства у наредне три године, односно неће бити разматрано евентуално учешће истог на јавном конкурсу у наредне 3 године.

**V**

 Ову Одлуку објавити на званичној интернет страници општине Кладово, на огласној табли Општинске управе општине Кладово и у „Службеном листу општине Кладово“.

**ОПШТИНСКО ВЕЋЕ ОПШТИНЕ КЛАДОВО**

Број:08-4/2020-II

У Кладову, 24.08.2020.год

Обрадила

Ема Атанасијевић

 Председник

 \_\_\_\_\_\_\_\_\_\_\_\_\_\_\_\_\_

 Саша Николић